ভারতীয় দল নির্বাচকমণ্ডলী কুন্দরন ও ইঞ্জিনিয়ারকে অস্ট্রেলিয়ার বিপক্ষে পরবর্তী টেস্ট সিরিজে অংশগ্রহণ করা থেকে বিরত রাখে। কে. এস. ইন্দ্রজিৎসিংজীকে দলে অন্তর্ভূক্ত করা হয়। এরপর নিউজিল্যান্ডের বিপক্ষে সিরিজে ইঞ্জিনিয়ারকে দলে নেয়া হয় ও আঘাতগ্রস্ত দিলীপ সরদেশাইয়ের পরিবর্তে কুন্দরনকে উদ্বোধনী ব্যাটসম্যান হিসেবে খেলানো হয়।

১৯৬৫ সালে রেলওয়েজের চাকুরী ত্যাগ করেন এবং মহীসূর ও দক্ষিণ অঞ্চলের পক্ষে খেলার জগতে আবির্ভূত হন। ঘরোয়া ক্রিকেটে ভগবত চন্দ্রশেখর, ইরাপল্লী প্রসন্ন ও শ্রীনিবাসরাঘবন ভেঙ্কটরাঘবনে বোলিং সুন্দরভাবে মোকাবেলা করতে থাকেন। এর সুফল হিসেবে ১৯৬৬-৬৭ মৌসুমে ওয়েস্ট ইন্ডিজের বিপক্ষে খেলার জন্যে আমন্ত্রিত হন। বোম্বের ব্রাবোর্ন স্টেডিয়ামে অনুষ্ঠিত টেস্টে ৯২ মিনিটে ৭৯ রান তুলেন। ইনিংসের শুরুতে গ্যারি সোবার্সের হাতে কট বিহাইন্ডে পরিণত হন। তবে, মাঠ ত্যাগ করার পূর্ব মুহূর্তে সোবার্স বাউন্স ক্যাচের কথা জানালে তিনি পুণরায় ব্যাটিংয়ের সুযোগ পান। এক টেস্ট পর কুন্দরনকে পুণরায় দলের বাইরে রাখা হয়।

আন্তর্জাতিক ক্রিকেট
নিউজিল্যান্ডের মুখোমুখি
ল্যাঙ্কাশায়ার লীগে অংশগ্রহণ
প্রথম-শ্রেণীর ক্রিকেট